Bosh prokuratura huzurida agrosanoat majmui va oziq-ovqat xavfsizligi ta'minlanishi ustidan nazorat qilish inspeksiyasi tuzilmoqda

O‘zbekiston Respublikasi prezidentining «O‘zbekiston Respublikasi Bosh prokuraturasi huzuridagi agrosanoat majmui va oziq-ovqat xavfsizligi ta'minlanishi ustidan nazorat qilish inspeksiyasi faoliyatini tashkil etish chora-tadbirlari to‘g‘risida»gi qarori qabul qilindi.
Qarorga ko‘ra, qishloq xo‘jaligi, oziq-ovqat xavfsizligi va suv iste'moli sohasida nazorat tizimini tubdan takomillashtirish maqsadida O‘zbekiston Respublikasi Bosh prokuraturasi huzuridagi Agrosanoat majmui va oziq-ovqat xavfsizligi ta'minlanishi ustidan nazorat qilish inspeksiyasi tashkil etilmoqda.
2018 yil 1 avgustdan O‘zbekiston Respublikasi Vazirlar Mahkamasi huzuridagi Davlat don inspeksiyasi, Mashina va asbob-uskunalarning texnik holatini nazorat qilish bosh davlat inspeksiyasi, Chorvachilikda naslchilik ishlari bosh davlat inspeksiyasi, «O‘zsuvnazorat» respublika suv inspeksiyasi, «O‘zdavurug‘nazoratmarkaz» qishloq xo‘jaligi ekinlari urug‘ini sertifikatsiyalash va sifatini nazorat qilish davlat markazi, «O‘zstandart» agentligining «O‘zbekiston paxta mahsulotlarini sertifikatlash «Sifat» markazi» davlat korxonasi tugatiladi.
Yangi tashkil etilgan inspeksiya tugatilayotgan tashkilotlarning huquqlari, majburiyatlari va shartnomalari bo‘yicha huquqiy vorisi hisoblanadi va tugatilayotgan tashkilotlarning qonun hujjatlarida belgilangan vazifalari, funksiyalari va vakolatlari Inspektsiyaga o‘tkaziladi.
Inspektsiyaning asosiy vazifalari etib quyidagilar belgilanmoqda:
O‘zbekiston Respublikasi Bosh prokuraturasi va Moliya vazirligining Inspektsiya huzurida «Agrosanoat majmuida xizmat ko‘rsatish markazi» davlat unitar korxonasi hamda O‘zbekiston Respublikasi Bosh prokuraturasi huzuridagi Agrosanoat majmui va oziq-ovqat xavfsizligi ta'minlanishi ustidan nazorat qilish inspeksiyasini rivojlantirish jamg‘armasini tashkil etish to‘g‘risidagi takliflari ma'qullangan.
Markazning asosiy vazifalari quyidagilar hisoblanadi:
Inspektsiya boshqaruv va ishlab chiqarish xodimlarining cheklangan soni 1 795 nafar etib belgilandi.
Inspektsiya O‘zbekiston Respublikasi Prezidenti tomonidan lavozimiga tayinlanadigan hamda lavozimidan ozod etiladigan boshliq tomonidan boshqariladi va o‘z faoliyatida O‘zbekiston Respublikasi Bosh prokuroriga hisobdordir.
Inspektsiya Toshkent shahri, Shayxontohur tumani, Obinazir ko‘chasi, 109-uyda joylashtiriladi.